b"\n_START_ARTICLE_\nEUs litteraturpris\n_START_PARAGRAPH_\nEUs litteraturpris deles ut til en forfatter i hvert av de 37 europeiske landene som er medlem av EUs kulturprogram, inkludert s\xc3\xb8kerland og E\xc3\x98S-medlemmer._NEWLINE_Form\xc3\xa5let med prisen er \xc3\xa5 sette s\xc3\xb8kelyset p\xc3\xa5 rikdommen av kreativitet og mangfold som finnes i europeisk samtidslitteratur, \xc3\xa5 fremme utbredelsen av litteratur i Europa og \xc3\xa5 oppmuntre til lesning av andre lands litteratur._NEWLINE_Prisen deles ut i et rotasjonssystem, der en tredel av landene er med ved hver utdeling. Den organiseres i samarbeid mellom European Book-sellers Federation, European Writers' Council og Federation of European Publishers."